T.N. Mykleby

Tollef Nielsen Mykleby (født 23. juni 1844, død 20. desember 1918) var en norsk folkemusiker (fløyte), komponist, dirigent og godseier.

Mykleby eide Melgården på Deset i Åmot og var derved en av østerdalens største skogeiere. Hans rikdom gjorde at han kunne dyrke sin lidenskap for musikk på heltid og han komponerte mange dansemelodier som mazurkaer, reinlendere, valser og poloneser.

Han hadde ni barn og dannet med dem et eget barneorkester. I tillegg etablerte og dirigerte han et bygdeorkester.Bjelker i Bygde-Norge Han samarbeidet særlig ofte med Oluf Melvold og fikk mye inspirasjon av sin venn komponisten Christian Teilman. Flesteparten av Myklebys komposisjoner er fortsatt bevart og spilles også i dag. Blant flere har Mjøsensemblet og Østerdølenes spellmannslag spilt inn cd-plater med flere av hans stykker.

Mykleby var også en ivrig fotograf og tok bilder av både bygningsmiljøer, mennesker i fest og sorg, samt dagligliv både i sitt hjem og i omegnen. Fotografiene fremkalte han selv i sitt eget mørkerom. Glassplatene og bildene er bevart.

 Litteratur 
Paul Tage Halberg: Bjelker i Bygde-Norge, Glommen Skogeierforening 1999, ISBN 82-995031-0-8

 Referanser 

 Eksterne lenker 

 Lydspor av T. N. Mykleby sin musikk på Rockipedia.no.
 Festpolonaise av T. N. Mykleby, Østerdølens spellemannslag
 Musikk fra Åmot.
 Historiske bilder https://web.archive.org/web/20140222232738/http://www.nordforrena.no/index.php?option=com_content&view=article&id=27&Itemid=47

Kategori:Norske folkemusikere
Kategori:Norske komponister
Kategori:Norske dirigenter
Kategori:Personer fra Åmot kommune